होटल, मैरिज हॉल, गार्डन व ढाबों में सुविधाघर बनाने के िदए निर्देश
जावरा | नपा सीमा क्षेत्र में संचालित होटल, मैरिज हॉल, मैरिज गार्डन, ढाबों में महिला और पुरुष के लिए सार्वजनिक सुविधाघर बनवाने के निर्देश नपा सीएमओ ने जारी किए हैं। मप्र प्राक्कलन समिति की बैठक में यह मुद्दा उठा था। अभी कई स्थानों पर महिला व पुरुष दोनों के लिए कॉमन शौचालय हैं। नपा सीएमओ एपीएस गहरवार ने मेट, दरोगा को निर्देश दिए कि वे इन स्थानों का सर्वे करें। जहां अलग-अलग शौचालय नहीं हैं, वे स्थान चिह्नित करें। यदि समय सीमा में होटल, ढाबा संचालक सुविधाघर नहीं बनाएंगे तो कार्रवाई की जाएगी।
hin_Deva hin_Deva